alexandrainst/scandi-wiki huggingface dataset:
Megasoma cedrosum

Megasoma cedrosum er en bille som hører til underfamilien hornbiller (Dynastinae) i gruppen skarabider (Scarabaeoidea).

Utseende 

En stor (3-4 centimeter) og tung bille, en av de mindre artene i slekten Megasoma. Kroppen er svart, litt blank, forholdsvis kraftig punktert. Hannen har et kort, to-grenet horn (rettet framover) på hodet. På pronotum er det en skrått fremoverrettet pigg på hver side, og et kort horn i midten. Pronotum er nokså smalt ved forkanten, mindre enn en og en halv gang så bredt som hodet. Beina er lange og kraftige, leggene har to tenner på utsiden. Hunnen mangler horn i likhet med de fleste andre hornbiller.
Hannen er sparsomt kledt med virvlende, grå-gule hår, hunnen tilsynelatende naken på oversiden.

Levevis 
Arten lever i tørre områder mellom 100-600 meter over havet. De voksne billene finnes gjerne på greiner av akasier (Acacia sp.), der de gnager på barken og drikker sevje. De er aktive om morgenen, men graver seg ned i bakken utover dagen da det blir svært varmt.

Utbredelse 
Arten er utbredt i det nordvestlige Mexico (Baja California).

Systematisk plassering 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Slekten Megasoma Kirby, 1825
 Megasoma cedrosum Hardy, 1972

Eksterne lenker 
 
Wikispecies: Megasoma – detaljert artsinformasjon
 Bildegalleri over artene
 Generic Guide to New World Scarab Beetles - Megasoma cedrosum 

Hornbiller
Biller formelt beskrevet i 1972
Mexicos insekter
Megasoma lecontei

Megasoma lecontei er en bille som hører til underfamilien hornbiller (Dynastinae) i gruppen skarabider (Scarabaeoidea).

Utseende 

En stor (3-4 centimeter) og tung bille, en av de mindre artene i slekten Megasoma. Kroppen er hos hannen er blankt rødbrun til svart, forholdsvis kraftig punktert. Hannen har et to-grenet horn (rettet framover) på hodet, dette er forhoildsvis langt sammenlignet med de andre, mindre Megasoma-artene. På pronotum er det spisst fremtrukne forhjørner og en knøl i midten. Hunnen er ukjent.

Levevis 
Nesten ingenting er kjent om biologien til denne sjeldne arten, som lever i tørre områder.

Utbredelse 
Arten er utbredt i Mexico (det sørlige Baja California).

Systematisk plassering 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Slekten Megasoma Kirby, 1825
 Megasoma lecontei Hardy, 1972

Eksterne lenker 
 
Wikispecies: Megasoma – detaljert artsinformasjon
 Bildegalleri over artene
 Generic Guide to New World Scarab Beetles - Megasoma lecontei 

Hornbiller
Biller formelt beskrevet i 1972
Mexicos insekter
Megasoma sleeperi

Megasoma sleeperi er en bille som hører til underfamilien hornbiller (Dynastinae) i gruppen skarabider (Scarabaeoidea).

Utseende 

En stor (3-4 centimeter) og tung bille, en av de mindre artene i slekten Megasoma. Kroppen er blankt mørkt rødbrun, pronotum er kraftig punktert. Oversiden er tilsynelatende hårløs, undersiden kledt med nokså lange, lyse hår. Hannen har et kort, to-grenet horn (rettet framover) på hodet, men mangler horn på pronotum. Hunnen er uten horn som vanlig hos hornbiller.

Levevis 
Forholdsvis lite er kjent om biologien til denne sjeldne arten.
Voksne biller er funnet i september - oktober.

Utbredelse 
Arten er utbredt i det sørlige California. Den er regnet som den sjeldneste av de nordamerikanske Megasoma-artene.

Systematisk plassering 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Slekten Megasoma Kirby, 1825
 Megasoma sleeperi Hardy, 1972

Eksterne lenker 
 
Wikispecies: Megasoma – detaljert artsinformasjon
 Bildegalleri over artene
 Generic Guide to New World Scarab Beetles - Megasoma sleeperi 

Hornbiller
Biller formelt beskrevet i 1972
USAs insekter
Megasoma svobodaorum

Megasoma svobodaorum er en bille som hører til underfamilien hornbiller (Dynastinae) i gruppen skarabider (Scarabaeoidea).

Utseende 
En stor (ca. 50 millimeter), bred, svart hornbille. Denne arten er kledt med gulgrå bestøvning og ligner på mindre eksemplarer av Megasoma elephas. Hannen har et middels langt, båndformet horn i pannen, pronotums forhjørner er skrått forover- og utoverrettede.

Utbredelse 
Arten har blitt beskrevet fra Bolivia.

Systematisk plassering 
Dte er uvisst om denne bør regnes som en god art, noen regner eksemplarene den ble beskrevet ut fra som små eksemplarer av Megasoma elephas.

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Slekten Megasoma Kirby, 1825
 Megasoma svobodaorum Krajcik, 2009

Eksterne lenker 
 
Wikispecies: Megasoma – detaljert artsinformasjon
 Krajcik M. (2009) New species of Megasoma Kirby from Bolivia, Animma.X 29:1-7
 Plansje med bilde av arten (tekst på koreansk)

Hornbiller
Biller formelt beskrevet i 2009
Bolivias insekter
Kaliforniavalmue

Kaliforniavalmue (latin Eschscholzia californica) er en ettårig art i valmuefamilien. Den er 20 til 40 cm høy, med findelte, blågrønne blad og lysegule blomster. Kronbladene har en mørkegul flekk. Kaliforniavalmue stammer fra det sørvestre USA, i Norge er den en hageplante som forvilles. Opprinnelig utbredelsesområde gikk fra Baja California i sør, til Washington i nord, og New Mexico i øst. Blomsten var brukt av indianere for medisinsk bruk i tusenvis av år . Det er den offisielle delstatsblomsten i California.

Referanser 

Valmuefamilien
Golofa aegeon

Golofa aegeon er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En stor, gulbrun hornbille. Hannen har et langt, litt krumt horn på hodet, dette har noen tenner på oversiden nær spissen. På pronotum er det et langt, litt framoverbøyd, mot spissen litt fortykket horn, på fremsiden har dette nokså lange, gule hår. Hodet, hornene, føttene og sømstripen (dekkvingenes innerkant) er svarte, oversiden forøvrig gulbrun. Hunnen mangler hornene. Leggen (tibia) på forbeina har tre nokså lange tenner i den ytre delen.

Levevis 
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende.

Utbredelse 
Arten lever i skråningene av Andesfjellene i Ecuador og Peru.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Golofa Hope, 1837
 Golofa aegeon (Drury, 1773)

Eksterne lenker 
 
 Generic Guide to New World Scarab Beetles - Golofa 

Hornbiller
Biller formelt beskrevet i 1773
Ecuadors insekter
Perus insekter
Golofa claviger

Golofa claviger er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En stor (35–65 millimeter), gulbrun hornbille. Hannen har et langt, tynt horn på hodet og et kraftig, foroverkrummet horn på pronotum, dette er trekantet utvidet i spissen og danner en «paraply» over hodet. Hunnen mangler disse hornene.

Levevis 
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende.

Utbredelse 
Arten er utbredt langs Andesfjellene i Ecuador og Peru.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Golofa Hope, 1837
 Golofa claviger (Linnaeus, 1771)

Eksterne lenker 
 
 Generic Guide to New World Scarab Beetles - Golofa 

Hornbiller
Biller formelt beskrevet i 1771
Ecuadors insekter
Perus insekter
Yola (Nigeria)

Yola er en by i Nigeria. Den har cirka 100 000 invånare (2007) og er administrasjonssenter for delstaten Adamawa. Yola var tidligere hovedstad for delstaten Gongola frem til 1991 da den ble oppløst. Byen ligger ved elven Benue og var i det 19. århundret den viktigste havneby ved elven. Yola blev grunnlagt i 1841.

Byer i Nigeria
Golofa cochlearis

Golofa cochlearis er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En middelsstor til stor (30–40 millimeter), gulbrun hornbille med brunsvarte bein. Hodet og sømstripen (dekkvingenes innerkant) er også svarte. Hannen har et middels langt, spisst skjeformet horn på hodet, og en spiss knøl eller et kort horn midt på pronotum, hunnen mangler disse hornene.

Levevis 
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende.

Utbredelse 
Arten er utbredt i Argentina.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Golofa Hope, 1837
 Golofa cochlearis Ohaus, 1910

Eksterne lenker 
 
 Generic Guide to New World Scarab Beetles - Golofa 
 Bilde av en hann

Hornbiller
Biller formelt beskrevet i 1910
Argentinas insekter
Golofa eacus

Golofa eacus er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En stor (35–50 millimeter), gulbrun hornbille med brunsvarte bein. Hodet og sømstripen (dekkvingenes innerkant) er også svarte. Hannen har et langt, spisst, krumt horn på hodet, og et langt, litt fremoverkrummet horn på pronotum, dette er kledt med lange, gulbrune hår på forsiden i den ytre delen. Hunnen mangler disse hornene.

Levevis 
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. Denne arten lever i forholdsvis høytliggende skoger, i alle fall opp til 2600 meter over havet. Larvene har blitt funnet i jorden.

Utbredelse 
Arten er utbredt fra Colombia i nord til Peru i sør.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Golofa Hope, 1837
 Golofa eacus Burmeister, 1847

Kilder 
 Generic Guide to New World Scarab Beetles - Golofa 
 Westerduijn, R. (2013). Peru Dynastidae III. Golofa eacus Burmeister, 1847 Scarabs, 72

Eksterne lenker 
 

Hornbiller
Biller formelt beskrevet i 1847
Sør-Amerikas insekter
Golofa pelagon

Golofa pelagon er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En stor (ca. 45 millimeter), blank hornbille. Hannen er gulbrun med svart hode, noen svarte partier på pronotum, svart sømstripe (dekkvingenes innerkant) og mørke bein, hunnen er ensfarget brunsvart. Hannen har et tynt, krummet horn på hodet, på pronotum er det en spiss knøl eller et kraftig, i spissen avrundet horn.

Levevis 
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende.

Utbredelse 
Arten lever i det nordlige Argentina (Tucuman).

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Golofa Hope, 1837
 Golofa pelagon Burmeister, 1847

Kilder 
 Generic Guide to New World Scarab Beetles - Golofa

Eksterne lenker 
 
 Bilder av arten

Hornbiller
Biller formelt beskrevet i 1847
Argentinas insekter
Golofa tersander

Golofa tersander er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En middelsstor til stor (25–38 millimeter), blank, mørkbrun til svart hornbille. Hannen har et langt, tynt, krumt horn på hodet, men bare en butt knøl, ikke noe horn på pronotum. Over hodet er den en brem av gule hår.

Levevis 
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende.

Utbredelse 
Arten lever i det nordlige Argentina.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Golofa Hope, 1837
 Golofa tersander (Burmeister, 1847)

Kilder 
 Generic Guide to New World Scarab Beetles - Golofa

Eksterne lenker 
 
 Bilde av arten (hann)

Hornbiller
Biller formelt beskrevet i 1847
Argentinas insekter
Zhang Ji (Jiangnan)

Zhang Ji (, Wade-Giles: Chang Chi, stilnavn: Wen Chang 文昌, født ca 766 muligens i dagens Ma'anshan i Anhui i Kina, død ca. 830) var en dikter på Tangdynastiets tid.

Bakgrunn og virke
Zhang Ji kom fra området rundt elven Wu i Jiangnan-regionen. Ifølge sinologen Herbert Giles var han fremstående som embedsmann og dikter – Han Yu fremmet hans karriere slik at han til og med ble lærer ved det keiserlige akademi. Men det er som dikter han minnes mest i ettertiden. Han var foraktelig både overfor daoismen og buddhismen

Diktning
Ett av Zhang Jis dikt er blitt tatt inn i den viktige antologien Tre hundre Tang-dikt, som dikt nr. 151..

Den amerikanske vitenskapsmann Jonathan Chaves (齊皎瀚) har publisert den første bok på noe europeisk språk om Zhang Ji, Cloud Gate Song, som forsøker å gjengi i rimende oversettelser som er trofaste mot rimskjemaene i originaltekstene. Tre hundre av Zhangs dikt er med.

Referanser

Eksterne lenker 

Kinesiske diktere
Mandariner
Personer fra Ma'anshan
Zhang Ji (Hubei)

Zhang Ji (, også romanisert Chang Tsi, virket på 700-tallet, stilnavn: Yisun 懿孙, født muligens 712-715 i Xiangyang i Hubei i Kina, død 779) var en dikter og embedsmann på Tangdynastiets tid. 

Lite er kjent fra hans liv. Han det er kjent at han tok graden jinshi i 753, og i karriereløpet til slutt ble sekretær i Skattestyret.

Poesi
Zhang Ji er medtatt med ett dikt i antologien Tre hundre Tang-dikt, som er blitt oversatt av Witter Bynner som A Night-Mooring near Maple bridge. Denne broen er Fengqiao (på norsk Lønnebroen), en berømt bro i Suzhou, nær Hanshantempelet og dets tempelklokker.

Japanske diktere har benyttet noen av hans dikt som utgangspunkt for typisk japanske shigin syngestil-dikt.

Feilattribuering 
Zhang Ji tilskrives under navnet Chang Tsi med urette den opprinnelige kinesiske tekst til annen sats av Gustav Mahlers sangverk fra 1909 Das Lied von der Erde. Her er det skjedd en forveksling med dikteren Qian Qi.

Referanser

Litteratur
 Wang, Yunxi and Yang, Ming, "Zhang Ji". Encyclopedia of China (Chinese Literature Edition), 1st ed.

Eksterne lenker
 Mahler Archives, med diktet

Kinesiske diktere
Mandariner
Personer fra Xiangyang
Dødsfall i 779
Golofa spatha

Golofa spatha er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En stor (35–45 millimeter), rødbrun hornbille. Kroppen er nokså matt, i alle fall hos hannene. Hannen har et langt, tynt, litt krumt horn på hodet og et langt, nesten rett horn på pronotum, dette har en kraftig brem av gulke hår på forsiden i nesten hele lengden. Hunnen mangler disse hornene.

Levevis 
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse 
Arten finnes i Peru.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Golofa Hope, 1837
 Golofa spatha Dechambre, 1989

Kilder 
 Generic Guide to New World Scarab Beetles - Golofa

Eksterne lenker 
 

Hornbiller
Biller formelt beskrevet i 1989
Perus insekter
Golofa imperialis

Golofa imperialis er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En middelsstor (25–45 millimeter) hornbille. Hannen er rødbrun, hunnen brunsvart. Hannen har et langt, tynt, krumt horn på hodet og et nokså kort, litt skjeformet (åpent forover) horn på pronotum. Hunnen mangler disse hornene.

Levevis 
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse 
Arten finnes i Mexico.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Golofa Hope, 1837
 Golofa imperialis Thomson, 1858

Kilder 
 Generic Guide to New World Scarab Beetles - Golofa

Eksterne lenker 
 

Hornbiller
Biller formelt beskrevet i 1858
Mexicos insekter
Golofa xiximeca

Golofa xiximeca er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En stor (40–50 millimeter), rødbrun hornbille. Hannen har et langt, tynt, litt krumt horn på hodet, dette har noen korte tenner på oversiden, og et langt, bredt, svart, foroverkrummet horn på pronotum. Dette er noe utvidet i spissen og danner en "paraply" over hodet, på forsiden kledt med gule hår. Hunnen mangler disse hornene.

Levevis 
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse 
Arten finnes i Mellom-Amerika, i alle fall i Mexico.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Golofa Hope, 1837
 Golofa xiximeca Morón, 1995

Kilder 
 Generic Guide to New World Scarab Beetles - Golofa

Eksterne lenker 
 

Hornbiller
Biller formelt beskrevet i 1995
Mexicos insekter
Golofa sagittariae

Golofa sagittariae er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En stor, rødbrun hornbille. Hannen har et langt, tynt, litt krumt horn på hodet, dette har noen korte tenner på oversiden, og et langt, bredt, foroverkrummet horn på pronotum. Dette er noe utvidet i spissen og danner en "paraply" over hodet, på forsiden kledt med gule hår. Hunnen mangler disse hornene.

Levevis 
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse 
Arten er kjent fra Peru.

Systematisk plassering 
Arten mangler i mange lister. Den er trolig et synonym for Golofa claviger.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Golofa Hope, 1837
 Golofa sagittariae Prell

Kilder 
 Generic Guide to New World Scarab Beetles - Golofa

Eksterne lenker 
 

Hornbiller
Golofa unicolor

Golofa unicolor er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En nokså stor (ca. 35 millimeter), blank, gulbrun hornbille. Denne arten skiller seg fra de fleste andre Golofa-artene ved at hannene mangler horn på hode og pronotum, på hodet har de bare en liten, spiss knøl. Dermed er det små ytre forskjeller mellom kjønnene hos denne arten.

Levevis 
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse 
Arten lever i Andesfjellene i Ecuador.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Golofa Hope, 1837
 Golofa unicolor (Bates, 1891)

Kilder 
 Coleoptera de Ecuador - Golofa unicolor 
 Generic Guide to New World Scarab Beetles - Golofa

Eksterne lenker 
 

Hornbiller
Biller formelt beskrevet i 1891
Ecuadors insekter
Golofa costaricensis

Golofa costaricensis er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En stor (gjerne 50–60 millimeter), gulbrun hornbille. Hannen har et langt, tynt horn på hodet og et kraftig horn på pronotum, dette er skjeformet utvidet og rundet i spissen. Dette er en av de forholdsvis store og langhornede Golofa-artene,

Levevis 
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse 
Arten er kjent fra Costa Rica.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Golofa Hope, 1837
 Golofa costaricensis Bates, 1888

Kilder 
 Generic Guide to New World Scarab Beetles - Golofa

Eksterne lenker 
 
 Bilder av arten
 Bilder av arten

Hornbiller
Biller formelt beskrevet i 1888
Costa Ricas insekter